ai4bharat/Pralekha huggingface dataset:
ప్రధాన మంత్రి కార్యాలయం
పార్లమెంటు సభ్యుల కోసం నిర్మించిన బహుళ అంతస్తుల నివాస గృహాలను ప్రారంభించిన ప్రధాన మంత్రి
17 వ లోక్ సభ ఇప్పటికే అనేక చరిత్రాత్మక నిర్ణయాలను తీసుకొందని స్పష్టీకరణ
పార్లమెంట్ సభ్యుల కోసం నిర్మించినటువంటి బహుళ అంతస్తులు కలిగిన నివాస భవనాలను ప్రధాన మంత్రి శ్రీ నరేంద్ర మోదీ సోమవారం వీడియో కాన్ఫరెన్స్ మాధ్యమం ద్వారా ప్రారంభించారు. ఈ ఫ్లాట్ లను న్యూ ఢిల్లీ లోని డాక్టర్ బి డి మార్గ్ లో కట్టారు. 80 సంవత్సరాలకు పైబడిన ఎనిమిది పాత బంగళాల కు చెందిన భూమి ని పునరభివృద్ధిపర్చి ఈ 76 ఫ్లాట్ లను నిర్మించారు.
ఈ సందర్భం లో ప్రధాన మంత్రి మాట్లాడుతూ, పార్లమెంట్ సభ్యుల కు ఉద్దేశించిన ఈ బహుళ అంతస్తుల నివాస భవనాల ను గ్రీన్ బిల్డింగ్ నియమాలను పాటిస్తూ నిర్మించడం జరిగిందన్నారు. ఈ నూతన గృహాలు ఎంపీ లతో పాటు వీటి నివాసులు అందరిని భద్రంగా, సురక్షితంగా ఉంచగలవన్న ఆశాభావాన్ని ఆయన వ్యక్తం చేశారు. ఎంపీ ల గృహ వసతి చాలా కాలంగా పరిష్కారం కాకుండా మిగిలిపోయిన సమస్య గా ఉండగా, దానిని ఇప్పుడు పరిష్కరించడం జరిగిందని ఆయన చెప్పారు. దశాబ్దాల నాటి పాత సమస్యలను వాటిని తప్పించుకు తిరిగితే సమసిపోవు, వాటికి పరిష్కార మార్గాలను అన్వేషిస్తేనే అవి కొలిక్కి వస్తాయి అని ఆయన అన్నారు. చాలా సంవత్సరాలుగా అసంపూర్తిగా ఉన్న ప్రాజెక్టులు దిల్లీ లో అనేకం ఉన్నాయి, వాటిని ఈ ప్రభుత్వం చేపట్టి అనుకున్న కాలాని కంటే ముందుగానే పూర్తి చేసింది అని చెప్తూ, వాటిని ఒక దాని తరువాత మరొకటి గా ఆయన ప్రస్తావించారు. కీర్తిశేషుడు అటల్ బిహారీ వాజ్పేయీ గారు ప్రధాని పదవి లో ఉన్నప్పుడు ఆంబేడ్ కర్ నేశనల్ మెమోరియల్ తాలూకు చర్చ మొదలైందని, ఆ స్మారకాన్ని 23 సంవత్సరాల దీర్ఘ కాలిక నిరీక్షణ అనంతరం ఈ ప్రభుత్వం నిర్మించిందని శ్రీ మోదీ గుర్తు చేశారు. చాలా కాలం పాటు పరిష్కారం కాకుండా ఉన్న కేంద్రీయ సమాచార సంఘం  కొత్త భవనాన్ని, ఇండియా గేట్ సమీపం లో యుద్ధ స్మారకాన్ని, జాతీయ రక్షకభట స్మారకాన్ని ఈ ప్రభుత్వం నిర్మించిందని ఆయన అన్నారు.
చట్టసభ లో ఫలప్రద చర్చలతో పాటు ఫలితాలు కూడా వెలువడేందుకు ఎంపీలంతా శ్రద్ధ తీసుకొన్నారని, ఈ దిశ లో వారు ఒక నూతన శిఖరాన్ని చేరుకొన్నారంటూ ప్రధాన మంత్రి అభివర్ణించారు. సభ వ్యవహారాలను నిర్వహించడంలో చక్కగా పనిచేసి, మంచి ఫలితాలను సాధించడంలో లోక్ సభ స్పీకర్ సారథ్యాన్ని శ్రీ మోదీ ప్రశంసించారు. మహమ్మారి కాలం లో సైతం కొత్త నిబంధనలతో, అనేక ముందుజాగ్రత్త చర్యలతో పార్లమెంట్ ఉభయ సభల కార్యకలాపాలు కొనసాగినందుకు ఆయన ప్రసన్నత ను వ్యక్తం చేశారు. వర్షకాల సమావేశాలలో సభా కార్యకలాపాలు సాఫీ గా నడిచేందుకు ఉభయ సభలు వారాంతపు దినాలలో కూడా పని చేశాయి అని ఆయన అన్నారు.
యువతీ యువకులకు 16 ఏళ్ళ నుంచి 18 ఏళ్ళ మధ్య వయస్సు చాలా ముఖ్యమైందని ప్రధాన మంత్రి చెప్తూ, 2019 ఎన్నికల తో మనం పదహారో లోక్ సభ పదవీకాలాన్ని పూర్తి చేసుకొన్నామని, మరి ఈ పదవీ కాలం దేశ అభివృద్ధి, పురోగతి ల విషయంలో చరిత్రాత్మక ప్రాముఖ్యాన్ని సంపాదించుకొందన్నారు. 17 వ లోక్ సభ పదవీకాలం 2019 లో మొదలైంది, ఈ కాలం లో లోక్ సభ లో ఇప్పటికే తీసుకున్న నిర్ణయాలలో కొన్ని చరిత్రాత్మకమైనవి అని ఆయన పేర్కొన్నారు. రాబోయే 18 వ లోక్ సభ కూడా దేశాన్ని కొత్త దశాబ్దంలోకి తీసుకుపోవడంలో అతి ముఖ్య పాత్ర ను పోషించగలదన్న విశ్వాసాన్ని ఆయన వ్యక్తం చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 199.01 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.28 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,99,01,83,135
|
|
అందుబాటులోని నిల్వలు
|
|
7,28,59,680
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 199.01 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.28 కోట్లకు పైగా  డోసులు అందుబాటులో ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 199 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,31,043
మొత్తం కేసుల్లో క్రియాశీల కేసులు 0.30%
ప్రస్తుత రికవరీ రేటు 98.50%
గత 24 గంటల్లో 13,265 మంది కోలుకున్నారు. దీంతో, కోలుకున్నవారి మొత్తం సంఖ్య 4,29,96,427 కు పెరిగింది.
గత 24 గంటల్లో 13,615 కొత్త కేసులు నమోదయ్యాయి.
రోజువారీ పాజిటివిటీ రేటు 3.23%
వారపు పాజిటివిటీ రేటు 4.24%
గత 24 గంటల్లో చేసిన 4,21,292 కొవిడ్ పరీక్షలతో కలిపి ఇప్పటివరకు 86.73 కోట్ల పరీక్షలు చేశారు.
ప్రధాన మంత్రి కార్యాలయం
వచ్చే ఒకటిన్నర సంవత్సరాల లో మిశన్ మోడ్ లో 10 లక్షల మంది నియామకాన్నిచేపట్టనున్న ప్రభుత్వం: ప్రధాన మంత్రి
ప్రధాన మంత్రి శ్రీ నరేంద్ర మోదీ అన్ని మంత్రిత్వ శాఖలు మరియు విభాగాల లో మానవ వనరుల స్థితి ని సమీక్షించారు. రాబోయే ఒకటిన్నర సంవత్సరాల లో ప్రభుత్వం మిశన్ మోడ్ లో 10 లక్షల మంది ని నియమించవలసింది గా కూడా ఆయన ఆదేశించారు.
ప్రధాన మంత్రి కార్యాలయం ఒక ట్వీట్ లో -
‘‘అన్ని మంత్రిత్వ శాఖలు మరియు విభాగాల లోని మానవ వనరుల స్థితి ని PM @narendramodi సమీక్షించి, రాబోయే ఒకటిన్నర సంవత్సరాల లో ప్రభుత్వం మిశన్ మోడ్ లో 10 లక్షల మంది ని నియమించవలసింది గా ఆదేశించారు.’’ అని తెలిపింది.
PM @narendramodi reviewed the status of Human Resources in all departments and ministries and instructed that recruitment of 10 lakh people be done by the Government in mission mode in next 1.5 years.
— PMO India  June 14, 2022
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 88.14 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.28 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
88,14,50,515
|
|
అందుబాటులోని నిల్వలు
|
|
5,28,28,050
88.14 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 5.28 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఉప రాష్ట్రపతి సచివాలయం
పార్లమెంటరీ కమిటీల సమావేశాలపై రాజ్యసభ ఛైర్మన్, లోక్సభ స్పీకర్ చర్చ
వర్చువల్ విధానంలో సమావేశాల నిర్వహణపై సమాలోచన
ఉపరాష్ట్రపతి, రాజ్యసభ ఛైర్మన్ శ్రీ ఎం.వెంకయ్యనాయుడు తన నివాసంలో లోక్సభ స్పీకర్ శ్రీ ఓం బిర్లాతో సమావేశమయ్యారు. దేశంలో కొవిడ్ పరిస్థితి, పార్లమెంటు సభ్యుల పాత్ర, పార్లమెంటరీ కమిటీల సమావేశాలు నిర్వహించే అవకాశంపై చర్చించారు.
కరోనాపై యుద్ధంలో పార్లమెంటు సభ్యులు చురుగ్గా పాల్గొంటున్నారని; సంక్షేమ కార్యక్రమాలు చేపడున్నారని; ప్రభుత్వాలు, ప్రజలు చేపడుతున్న మానవతా కార్యక్రమాలకు మద్దతు ఇస్తున్నారని సంతృప్తి వ్యక్తం చేశారు. ఈ కష్టకాలంలో, అవసరాల్లో ఉన్న తమ నియోజకవర్గ ప్రజలతోనే ఎంపీలు ఉన్నారని శ్రీ వెంకయ్యనాయుడు, శ్రీ ఓం బిర్లా సంతోషం వ్యక్తం చేశారు. వివిధ పార్లమెంటరీ కమిటీలు తమ సమావేశాలను త్వరగా నిర్వహించే పరిస్థితులపైనా చర్చించారు. సాధారణ సంప్రదాయ సమావేశాలను ఇప్పట్లో నిర్వహించే వీలులేకపోతే, ప్రత్యామ్నాయ మార్గాలు వెతకాలని ఇరువురూ అభిప్రాయపడ్డారు.
వీడియో కాన్ఫరెన్స్ ద్వారా పార్లమెంటరీ కమిటీల సమావేశాలు నిర్వహించే అవకాశాలను పరిశీలించాలని, లాభనష్టాలను సమగ్రంగా బేరీజు వేయాలని ఉభయ సభల సెక్రటరీ జనరళ్లకు శ్రీ వెంకయ్యనాయుడు, శ్రీ ఓం బిర్లా ఆదేశాలు జారీ చేశారు. పార్లమెంటు సమావేశాల నిబంధనలకు లోబడే ఇది జరగాలన్నారు. వివిధ దేశాల్లో అమలు చేస్తున్న వర్చువల్ సమావేశాల అనుభవాలను పరిగణనలోకి తీసుకోవాలని, ఆ తరహా సమావేశాలు నిర్వహించేందుకు అవసరమైన పరిజ్ఞానాన్ని సిద్ధం చేయడానికి ఎంత సమయం పడుతుందో నివేదిక తయారు చేయాలని సూచించారు. ఉభయ సభల సెక్రటరీ జనరళ్లు ఇచ్చే నివేదిక ఆధారంగా, పార్లమెంటరీ కమిటీల సమావేశాల నిర్వహణపై శ్రీ వెంకయ్యనాయుడు, శ్రీ ఓం బిర్లా నిర్ణయం తీసుకోనున్నారు.
(
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 159.91 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.73 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,59,91,02,495
|
|
అందుబాటులోని నిల్వలు
|
|
12,73,96,806
159.91 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.73 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఆర్థిక మంత్రిత్వ శాఖ
'ప్రధాన్ మంత్రి ఫసల్ బీమా యోజన' అమలు తీరును సమీక్షించిన ఆర్థిక మంత్రి శ్రీమతి నిర్మలా సీతారామన్
- అవగాహన కార్యకలాపాల ఏర్పాటు అవసరమని నొక్కి చెప్పిన మంత్రి
- సకాలంలో క్లెయిమ్ల పరిష్కారాన్ని నిర్ధారించడానికి రాష్ట్రాలు ప్రీమియం సబ్సిడీని సకాలంలో విడుదల చేయవలసిన అవసరం ఉంది
'ప్రధాన్ మంత్రి ఫసల్ బీమా యోజన'  అమలు తీరును సమీక్షించేందుకు గాను కేంద్ర ఆర్థిక, కార్పొరేట్ వ్యవహారాల మంత్రి నిర్మలా సీతారామన్ అధ్యక్షతన ఈ రోజు న్యూఢిల్లీలో ఒక సమావేశం జరిగింది. దూర దృశ్య శ్రవణ మాధ్యమం ద్వారా ఈ సమావేశం జరిగింది. ఈ సమావేశంలో ఆర్థిక సేవల శాఖ కార్యదర్శి శ్రీ దేభాషిష్ పాండే, డీఏసీ & ఎఫ్డబ్ల్యూ శాఖ కార్యదర్శి శ్రీ సంజయ్ అగర్వాల్తో పాటుగా ఆర్థిక సేవల విభాగం, కేంద్ర వ్యవసాయ, సహకార, రైతు సంక్షేమ  శాఖల సీనియర్ అధికారులు, పీఎంఎఫ్బీఐ పథకాన్ని అమలు చేస్తున్న సాధారణ బీమా కంపెనీల వారు మరియు షెడ్యూల్డ్ వాణిజ్య బ్యాంకుల వారు పాల్గొన్నారు.
ఈ సమావేశంలో భాగంగా వ్యవసాయ, సహకారం మరియు ఎఫ్డబ్ల్యూ శాఖ పీఎంఎఫ్బీఐ సంబంధించి ఒక సమగ్ర ప్రజెంటేషన్ను ఇచ్చింది. ఖరీఫ్- 2016 సీజన్ నుండి పీఎమ్ఎఫ్బీవై సాగిన తీరు, ఎదుర్కొన్న సవాళ్లతో పాటు పథకంను మరింతగా మెరుగుపరిచిన తరువాత ప్రస్తుత ఖరీఫ్-2020 సీజన్లో దీని అమలు స్థితిని గురించి ఈ సందర్భంగా చర్చించారు. రైతులందరికీ ఈ పథకాన్ని స్వచ్ఛందంగా మార్చినందున అన్నదాతలకు పీఎమ్ఎఫ్బీవై సంబంధించి అన్ని వివరాలతో తగిన అవగాహన కార్యకలాపాల్ని నిర్వహించాల్సిన అవసరం ఎంతైనా ఉందని ఆర్థిక శాఖ మంత్రి ప్రధానంగా అభిప్రాయపడ్డారు. క్లెయిమ్లు సకాలంలో పరిష్కారించేందుకు ఆయా రాష్ట్రాలు ప్రీమియపు సబ్సిడీని సకాలంలో విడుదల చేయవలసిన అవసరం ఎంతైనా ఉందని మంత్రి అభిప్రాయపడ్డారు. పెండింగ్లో ఉన్న క్లెయిమ్లను రైతులకు త్వరగా చెల్లించేలా చూడాలనే ఉద్దేశ్యంతో.. ఖరీఫ్ 2020 సీజన్లో ఈ పథకాన్ని అమలు చేయని వారికి ప్రత్యేకంగా సబ్సిడీ పెండింగ్లో ఉన్న రాష్ట్రాలతో కఠినమైన ఫాలోఅప్ను నిర్వహించాలని మంత్రి శ్రీమతి సీతారామన్ సూచించారు. మెరుగుపరచబడిన పీఎమ్ఎఫ్బీవైలో సాంకేతిక పరిజ్ఞానం ప్రధాన కేంద్రంగా ఉందని డీఏసీ & ఎఫ్డబ్ల్యూ కార్యదర్శి తెలిపారు. 2023 నాటికి పంట దిగుబడి అంచనాకు సాంకేతికతను వాడుకొనే దిశగా తమ శాఖ కృషి చేస్తోందని ఆయన అన్నారు. మెరుగుపరచబడిన పీఎమ్ఎఫ్బీవై ప్రభావాన్ని నిర్ధారించడానికి ఈ ఏడాది రబీ  తర్వాత సర్వే నిర్వహించబడుతుందని ఆయన ఈ సందర్భంగా వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19పై తాజా సమాచారం
దేశంలో కోవిడ్-19 నిరోధం, నియంత్రణ, నిర్వహణపై కేంద్ర, రాష్ట్ర, కేంద్రపాలిత ప్రాంత ప్రభుత్వాలు సంయుక్తంగా అనేకరకాల చర్యలు తీసుకోవడంతోపాటు ఉన్నతస్థాయిలో అనుక్షణం పర్యవేక్షిస్తున్నాయి. ఈ నేపథ్యంలో దేశవ్యాప్తంగా విధించిన ‘దిగ్బంధం’ నిబంధనను తూచా తప్పకుండా పాటిస్తూ- వలస కార్మికుల సంక్షేమానికి తగు చర్యలు తీసుకోవాలని కేంద్ర మంత్రిమండలి కార్యదర్శి అన్ని రాష్ట్రాలు, కేంద్రపాలిత ప్రాంత ప్రభుత్వాలనూ కోరారు. తదనుగుణంగా సహాయ శిబిరాలు, దిగ్బంధ చికిత్స కేంద్రాల్లో వారికి ఆహారం, నీరు, వైద్య సరఫరాలతోపాటు పరిశుభ్రతకు అవసరమైన ఏర్పాట్లు చేయాలని సూచించారు. కేంద్ర ఆరోగ్య-కుటుంబ సంక్షేమ శాఖ కూడా నిన్న ఇదేవిధంగా వారి సంక్షేమం దిశగా ఒక సూచనపత్రం  జారీచేసింది.
సుప్రీం కోర్టు ఆదేశాలకు అనుగుణంగా సహాయ శిబిరాల్లో వలస కార్మికులకు చైతన్యం కల్పించేందుకు మానసిక-సామాజిక నిపుణులను నియమించాలని రాష్ట్రాలను ఆదేశించింది. సాంకేతిక సందేహాలను తీర్చేందుకు technicalquery.covid19[at]gov[dot]in పేరిట ఈ-మెయిల్ చిరునామా ఇచ్చింది. సాంకేతికపరమైన మార్గదర్శకాలకు https://www.mohfw.gov.in/ వెబ్సైట్ చూడవచ్చునని తెలిపింది. కోవిడ్-19 సంబంధిత సందేహాలపై ఫోన్ చేయడానికి 1075 ఉచిత నంబరుతో సహాయ కేంద్రంసహా ncov2019[at]gov[dot]in ఈ-మెయిల్ ఏర్పాటు చేసింది. దీంతోపాటు 24 రకాల వైద్య పరికరాల ధరల నియంత్రణ బాధ్యతను ఏప్రిల్ 1 నుంచి జతీయ ఔషధ ధరల నిర్ణాయక ప్రాధికార సంస్థకు ప్రభుత్వం అప్పగించింది.
వ్యాధి నిరోధకత పెంపు దిశగా స్వీయ సంరక్షణ చర్యలపై... ప్రత్యేకించి కోవిడ్-19 బారినుంచి రక్షణలో అత్యంత ముఖ్యమైన శ్వాసకోశ ఆరోగ్యం లక్ష్యంగా నిరోధకత పెంచుకోవడంపై ‘ఆయుష్’ మంత్రిత్వ శాఖ మార్గదర్శకాలు జారీచేసింది. ఇప్పటివరకూ అందిన సమాచారం మేరకు కోవిడ్-19 నిర్ధారిత కేసుల సంఖ్య 1,637 కాగా- 38 మరణాలు నమోదయ్యాయి. గడచిన 24 గంటల్లో 376 కేసులు నమోదవగా, 3 మరణాలు సంభవించాయని, 132 మంది వైరస్ బారినుంచి కోలుకుని, ఆస్పత్రుల నుంచి ఇళ్లకు వెళ్లారని సమాచారం అందింది.
ప్రధాన మంత్రి కార్యాలయం
జర్మనీ చాన్స్ లర్ మాన్య శ్రీ ఓలాఫ్ శోల్జ్ తో ఫోన్ లో మాట్లాడిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఈ రోజు న జర్మనీ చాన్స్ లర్ మాన్య శ్రీ ఓలాఫ్ శోల్జ్ తో ఫోన్ లో మాట్లాడారు.
ఛాన్సలర్ గా పదవీబాధ్యతల ను చేపట్టిన మాన్య శ్రీ ఓలాఫ్ శోల్జ్ కు ప్రధాన మంత్రి అభినందనలు తెలియజేశారు. భారతదేశం-జర్మనీ వ్యూహాత్మక భాగస్వామ్యాన్ని బలోపేతం చేయడంలో పూర్వ చాన్స్ లర్ మాననీయురాలు ఎంజెలా మర్కెల్ అందజేసిన విశిష్ట తోడ్పాటు ను ఆయన ప్రశంసిస్తూ, ఈ సకారాత్మక గతి ని మాన్య శ్రీ ఓలాఫ్ శోల్జ్ నాయకత్వం లో ఇకమీదట కూడా కొనసాగించాలనే వచనబద్ధత ను వ్యక్తం చేశారు.
జర్మనీ లోని కొత్త ప్రభుత్వం పక్షాన ప్రకటించినటువంటి పాలనపరమైన ప్రాధాన్యాల లోను మరియు భారతదేశం యొక్క ఆర్థిక దృష్టికోణం లోను మహత్వపూర్ణమైన సమన్వయం కనుపిస్తోందనే అంశం పట్ల నేతలు ఇద్దరు సమ్మతి ని వ్యక్తం చేశారు. పెట్టుబడి, ఇంకా వ్యాపార సంబంధాల ను పెంచడం సహా కొనసాగుతున్న సహకార కార్యక్రమాల ను సైతం వారు సమీక్షించారు. నూతన రంగాల లో ఆదాన ప్రదానా లోను మరియు సహకారం లో ను ఇకపై వైవిధ్యాన్ని తీసుకు రాగల అవకాశాల విషయం లో వారు తమ అంగీకారాన్ని వ్యక్తపరిచారు. విశేషించి, రెండు దేశాలు తమ తమ జలవాయు నిబద్ధతల ను సాధించుకొనేందుకు వీలు ఏర్పడేటట్లగా జలవాయు సంబంధి కార్యకలాపాలలో మరియు హరిత శక్తి రంగం లో సహకారం తాలూకు సరికొత్త కార్యక్రమాన్ని ప్రారంభించాలన్న అభిలాష ను వారు వ్యక్తం చేశారు.
మాన్య శ్రీ చాన్స్ లర్ శ్రీ ఓలాఫ్ శోల్జ్ కు మరియు జర్మనీ యొక్క ప్రజల కు నూతన సంవత్సర శుభాకాంక్షల ను ప్రధాన మంత్రి తెలియజేశారు. దీనితో పాటే ద్వైపాక్షిక అంతర్-ప్రభుత్వ సంప్రదింపుల తాలూకు తదుపరి సమావేశం కోసం గౌరవనీయ చాన్స్ లర్ తో త్వరలో భేటీ కావడం కోసం తాను ఉత్సాహం తో ఎదురుచూస్తున్నానని కూడా ప్రధాన మంత్రి అన్నారు.
(
ప్రధాన మంత్రి కార్యాలయం
వ్యాక్సినేషన్ పురోగతిపై సమీక్షకు అత్యున్నత స్థాయి సమావేశం నిర్వహించిన ప్రధానమంత్రి
ఈ వారంలో వ్యాక్సినేషన్ వేగం పెరగడం పట్ల ప్రధానమంత్రి సంతృప్తి; ఇదే వేగాన్ని కొనసాగించడం అవసరమని ఉద్ఘాటన
ఏ ప్రాంతంలో అయినా వ్యాధిని కనిపెట్టడం, నిలువరించడంలో టెస్టింగ్ సమర్థవంతమైన సాధనం కావడం వల్ల టెస్టింగ్ ల వేగం తగ్గకుండా చూడడం అత్యంత ప్రధానం : ప్రధానమంత్రి
కోవిన్ సాధనంగా భారతదేశం టెక్నాలజీపరంగా సాధించిన అద్భుతమైన అనుభవాన్ని ఉపయోగించుకోవాలన్న ఆసక్తి కనబరుస్తున్న అన్ని దేశాలు సహాయం అందించేందుకు ప్రయత్నం చేయాలి
6 రోజుల కాలంలో 3.77 కోట్ల డోసుల టీకా వేసిన భారత్; ఇది మలేషియా, సౌదీ అరేబియా, కెనడా వంటి దేశాల కన్నా అధిక జనాభాతో సమానం
దేశంలో వ్యాక్సినేషన్ పురోగతి, ,కోవిడ్ తాజా పరిస్థితిని సమీక్షించేందుకు ప్రధానమంత్రి ఉన్నత స్థాయి అధికారులతో సమావేశమయ్యారు.
అధికారులు దేశంలో వ్యాక్సినేషన్ పురోగతిని వివరించే సవివరమైన నివేదిక ప్రధానమంత్రి ముందుంచారు. వయసులవారీగా వ్యాక్సినేషన్ కవరేజి వివరాలను ప్రధానమంత్రికి తెలియచేశారు.ఆరోగ్య సంరక్షణ కార్యకర్తలు, ఫ్రంట్ లైన్ కార్యకర్తలు, వివిధ రాష్ర్టాల్లోని సాధారణ జనాభాకు వ్యాక్సినేషన్ ఎంత మేరకు ఇచ్చింది కూడా ప్రధానమంత్రికి వివరించారు.
రాబోయే నెలల్లో వ్యాక్సినేషన్ సరఫరాతో పాటు ఉత్పత్తిని పెంచేందుకు తీసుకుంటున్న చర్యల గురించి అధికారులు ప్రధానమంత్రికి నివేదించారు.
గత 6 రోజుల్లో దేశంలో 3.77 కోట్ల వ్యాక్సిన్లు ఇవ్వడం జరిగిందని ప్రధానమంత్రికి తెలిపారు.ఇది మలేషియా, సౌదీ అరేబియా, కెనడా దేశాల జనాభా కన్నా అధికం. దేశంలోని 128 జిల్లాలు 45 సంవత్సరాలు పైబడిన 50% పైగా జనాభాకు, 16 జిల్లాలు 45 సంవత్సరాలు పైబడిన 90% పైబడిన జనాభాకు వ్యాక్సినేషన్ ఇచ్చాయని తెలిపారు. ఈ వారంలో వ్యాక్సినేషన్ వేగం పెరిగిన తీరు పట్ల ప్రధానమంత్రి సంతృప్తి ప్రకటిస్తూ ఇదే వేగాన్ని కొనసాగించడం ప్రధానమని నొక్కి చెప్పారు.
వ్యాక్సినేషన్ విషయంలో ప్రజలకు చేరువ కావడానికి అన్వేషించాల్సిన, అమలుపరచాల్సిన కొత్త వైఖరిపై రాష్ర్టాలతో తరచు సంప్రదిస్తున్నట్టు అధికారులు ప్రధానమంత్రికి తెలియచేశారు. ఇలాంటి ప్రయత్నాల్లో ఎన్ జిఓలు, ఇతర సంస్థలను భాగస్వాములను చేసుకోవలసిన అవసరం ఉన్నదని ప్రధానమంత్రి తెలిపారు.
ఏ ప్రాంతంలో అయినా వ్యాధిని కనిపెట్టి, వ్యాధి విస్తరణను నిలువరించడంలో ప్రధాన సాధనం టెస్టింగ్ అయినందు వల్ల టెస్టుల వేగం తగ్గకుండా చూడాలని, ఈ దిశగా రాష్ర్టాలతో కలిసికట్టుగా పని చేయాలని ప్రధానమంత్రి అధికారులకు ఆదేశించారు.
కోవిన్ వేదిక విషయంలో అంతర్జాతీయంగా పెరుగుతున్న ఆసక్తిని అధికారులు ప్రధానమంత్రికి వివరించారు. కోవిన్ వేదికగా భారత్ సాధించిన అద్భుతమైన సాంకేతిక అనుభవాన్ని ఉపయోగించుకోవాలన్న ఆసక్తి ప్రదర్శిస్తున్న దేశాలన్నింటికీ సహాయం అందించేందుకు కృషి చేయాలని ప్రధానమంత్రి సూచించారు.
(
పార్లమెంటరీ వ్యవహారాలు
జవహర్ నవోదయ విద్యాలయాలకు 24వ జాతీయ పార్లమెంట్ పోటీ, 2022-23 బహుమతి పంపిణీ వేడుకను పార్లమెంటరీ వ్యవహారాల మంత్రిత్వ శాఖ నిర్వహించనుంది
జవహర్ నవోదయ విద్యాలయాల కోసం 24వ జాతీయ యువ పార్లమెంట్ పోటీ, 2022-23 బహుమతి పంపిణీ వేడుక ను 2023 మే 4వ తేదీ గురువారం న్యూఢిల్లీలోని పార్లమెంట్ హౌస్ కాంప్లెక్స్లో జరగనుంది.
కేంద్ర పార్లమెంటరీ వ్యవహారాలు మరియు సాంస్కృతిక మంత్రిత్వ శాఖ సహాయ మంత్రి శ్రీ అర్జున్ రామ్ మేఘ్వాల్ ఈ కార్యక్రమానికి అధ్యక్షత వహిస్తారు మరియు పోటీలో ప్రతిభ కనబరిచిన విద్యార్థులు మరియు విద్యాలయాలకు బహుమతులు పంపిణీ చేస్తారు.
ఈ సందర్భంగా, జవహర్ నవోదయ విద్యాలయాలకు 24వ జాతీయ యువ పార్లమెంట్ పోటీలు, 2022-23లో ప్రథమ స్థానంలో నిలిచిన పశ్చిమ బెంగాల్లోని నదియాలోని జవహర్ నవోదయ విద్యాలయ  విద్యార్థులు యువ పార్లమెంట్ యొక్క ప్రదర్శనను ప్రదర్శిస్తారు.
పార్లమెంటరీ వ్యవహారాల మంత్రిత్వ శాఖ గత 26 సంవత్సరాలుగా జవహర్ నవోదయ విద్యాలయాల్లో యువ పార్లమెంట్ పోటీలను నిర్వహిస్తోంది. జవహర్ నవోదయ విద్యాలయాల కోసం జాతీయ యువ పార్లమెంట్ పోటీ పథకం కింద, ఈ సిరీస్లో 24వ పోటీని 2022-23లో భారతదేశంలోని నవోదయ విద్యాలయ సమితిలోని 8 ప్రాంతాలలో విస్తరించి ఉన్న 80 విద్యాలయాల మధ్య నిర్వహించారు.
యువ తరాలలో స్వీయ-క్రమశిక్షణ, విభిన్న అభిప్రాయాలపట్ల సహనం, ధర్మబద్ధమైన అభిప్రాయాల వ్యక్తీకరణ మరియు ప్రజాస్వామ్య జీవన విధానానికి సంబంధించిన ఇతర సద్గుణాలను పెంపొందించడం యువ పార్లమెంట్ పథకం లక్ష్యం. అంతేకాకుండా, ఈ పథకం విద్యార్థులకు పార్లమెంట్ యొక్క అభ్యాసాలు మరియు విధానాలు, చర్చ మరియు సంభాషణ సాంకేతికతలను పరిచయం చేస్తుంది అలాగే వారిలో ఆత్మవిశ్వాసం, నాయకత్వ నాణ్యత మరియు సమర్థవంతమైన ప్రసంగం యొక్క కళ మరియు నైపుణ్యాన్ని అభివృద్ధి చేస్తుంది.
పోటీలో మొదటి స్థానంలో నిలిచినందుకు రన్నింగ్ పార్లమెంటరీ షీల్డ్ మరియు ట్రోఫీని జవహర్ నవోదయ విద్యాలయ, నదియా, పశ్చిమ బెంగాల్ కి ప్రదానం చేస్తారు. అంతేకాకుండా, తమ ప్రాంతంలో మొదటి స్థానంలో నిలిచినందుకు 7 విద్యాలయాలకు గౌరవ మంత్రి మెరిట్ ట్రోఫీలు కూడా అందజేస్తారు,
గణాంకాలు- కార్యక్రమాల అమలు మంత్రిత్వ శాఖ
భారతదేశంలో పేరోల్ నివేదిక - ఉపాధిపై ప్రభుత్వ దృక్పథం
'కేంద్ర గణాంకాలు, కార్యక్రమాల అమలు మంత్రిత్వ శాఖ' ఆధ్వర్యంలో పనిచేసే 'జాతీయ గణాంక కార్యాలయం' ఒక పత్రిక ప్రకటన జారీ చేసింది. 2017 సెప్టెంబర్ నుంచి 2020 జూన్ కాలవ్యవధికి 'ఉపాధి దృక్పథం'పై ఈ ప్రకటన జారీ అయింది. కొన్ని కోణాల్లో ప్రగతిని గణించడానికి, ఎంపిక చేసిన ప్రభుత్వ సంస్థల్లోని పరిపాలన నివేదికల ఆధారంగా ఉపాధి దృక్పథాన్ని నివేదిస్తూ పత్రిక ప్రకటనను 'జాతీయ గణాంక కార్యాలయం' విడుదల చేసింది.
మరిన్ని వివరాల కోసం ఇక్కడ క్లిక్ చేయండి.
(Visitor Counter : 158
PIB Headquarters
దేశ రక్షణ లో సాయుధ దళాల సేవ అనుపమానం
సాయుధ దళాలు దేశ రక్షణ లో అనుపమాన సేవను అందిస్తున్నాయని హైదరాబాద్ లో జరిగిన ఒక సదస్సు లో విశ్రాంత లెఫ్టినెంట్ జనరల్ శ్రీ ఎ. రామకృష్ణా రెడ్డి అన్నారు. లైన్ ఆఫ్ కంట్రోల్ వద్ద భారత సైనికులు తీవ్రవాదుల శిబిరాలపై సర్జికల్ స్ట్రయిక్స్ జరిపి రెండేళ్ళు అయిన సందర్భంగా దేశ వ్యాప్తంగా నిర్వహిస్తున్న ‘‘పరాక్రమ్ పర్వ్’’ లో భాగంగా ఈ సదస్సును కేంద్ర సమాచార ప్రసార మంత్రిత్వ శాఖ, రీజనల్ అవుట్ రీచ్ విభాగం నిర్వహించాయి.
ఈ సందర్భంగా, 1962, 1965 నాటి యుద్దాలు, 1999 కార్గిల్ యద్దం లో తన అనుభవాలను శ్రీ రామకృష్ణా రెడ్డి పంచుకున్నారు. సైన్యం పని చేసే విపరీత పరిస్ధితులలో, పరిస్ధితులకు అనుగుణంగా అప్పటికప్పుడు తీసుకునే నిర్ణయాల ప్రాధాన్యం, దేశ రక్షణ కోసం సైనికులు చేస్తున్న త్యాగాలను ఆయన వివరించారు. మన దేశం అంతరిక్ష రంగంలో సాధించిన అపూర్వమైన విజయాల వల్ల, సర్జికల్ స్ట్రయిక్ ను సైన్యం సమర్ధవంతంగా నిర్వహించ గలిగిందని ఆయన అన్నారు.
ఆర్ఒబి, పత్రికా సమాచార కార్యాలయం అడిషనల్ డైరెక్టర్ జనరల్ శ్రీ టి.వి.కె. రెడ్డి ఈ సందర్భంగా మాట్లాడుతూ, సరిహద్దుల వద్ద సైనికులు అవిశ్రాంతంగా భద్రత కల్పించటం లో నిమగ్నమైనందునే,ప్రజలంతా ప్రశాంతంగా తమ విధులు నిర్వహించుకో గలుగుతున్నారని అన్నారు. ప్రతి ఒక్కరూ తమ విధులను నిబద్దతతో నిర్వహించే స్ఫూర్తిని వీర సైనికుల నుంచి పొందాలని ఆయన చెప్పారు. మరింత మంది యువకులు సైన్యం లోని వివిధ విభాగాలలో పని చేయడానికి ముందుకు రావాలని శ్రీ టి.వి.కె. రెడ్డి అన్నారు. పత్రికా సమాచార డిప్యూటీ డైరెక్టర్ శ్రీ పి. రత్నాకర్ వందన సమర్పణ చేశారు.
సమాచార, ప్రసార మంత్రిత్వ శాఖ
అలరించడానికి సిద్ధమవుతున్న భారత అంతర్జాతీయ చలన చిత్రోత్సవం
ఐఎఫ్ఎఫ్ఐ 53 లో ఏడు అర్జెంటీనా చిత్రాల ప్రదర్శన
గొప్ప సినిమా చరిత్ర కలిగి, చలన చిత్ర నిర్మాణంలో ప్రపంచ ప్రఖ్యాతి గాంచిన అర్జెంటీనా దేశంలో రూపు దిద్దుకున్న 7 చలన చిత్రాలు భారత అంతర్జాతీయ చలన చిత్రోత్సవంలో ప్రదర్శనకు సిద్ధమవుతున్నాయి. చలన చిత్రాలు తమ దేశ ప్రజలు వ్యక్తిత్వాన్ని ప్రతిబింబిస్తాయని అర్జెంటీనా ప్రజలు భావిస్తారు. చలన చిత్ర రంగంలో అర్జెంటీనా దేశానికి ఘనమైన చరిత్ర ఉంది. 1896లో లూమియర్ సినిమాటోగ్రఫీని ప్యారిస్లో ప్రారంభించారు. ప్రారంభించిన ఒక సంవత్సరం తర్వాత లూమియర్ సినిమాటోగ్రఫీని దిగుమతి చేసుకున్న మొదటి దేశాల్లో అర్జెంటీనా ఒకటి. ప్రపంచంలోనే మొట్టమొదటి యానిమేషన్ చలనచిత్రం ఎల్ అపోస్టోల్ కూడా అర్జెంటీనాలో నిర్మాణం అయ్యింది. లుక్రేసియా మార్టెల్, మార్టిన్ రెజ్ట్మాన్ మరియు పాబ్లో ట్రాపెరో వంటి వారి నేతృత్వంలో ఆధునిక అర్జెంటీనా సినిమా రంగం ప్రపంచ ఖ్యాతి సాధించింది. గొప్ప సినిమా సంప్రదాయం ఉన్న అర్జెంటీనా దేశంలో నిర్మాణం అయిన చిత్రాల్లో ఎంపిక చేసిన 7 చిత్రాలు 53 వ భారత అంతర్జాతీయ చలన చిత్రోత్సవంలో ప్రదర్శించబడతాయి.
రోడ్రిగో గెరెరో దర్శకత్వం వహించిన ' సెవెన్ డాగ్స్' చిత్ర నిర్మాణం 2021లో జరిగింది. అంతర్జాతీయ పోటీ విభాగంలో ప్రముఖ గోల్డెన్ పీకాక్కు అవార్డుకు ' సెవెన్ డాగ్స్' నామినేట్ చేయబడింది. అర్జెంటీనా దర్శకుడు దర్శకత్వం వహించిన నాలుగో సినిమా ' సెవెన్ డాగ్స్' . కేవలం 80 నిమిషాల నిడివి గల ' సెవెన్ డాగ్స్' చిత్రం మనిషి మరియు అతని పెంపుడు జంతువుల మధ్య బంధాన్ని చూపిస్తుంది.
'సెల్ఫ్ డిఫెన్స్' చిత్రానికి ఆండ్రియా బ్రాగా దర్శకత్వం వహించారు. చిత్రం ఉత్తమ తొలి దర్శకుడిగా అవార్డు రేసులో 'సెల్ఫ్ డిఫెన్స్' ఉంది. ఒక ప్రాసిక్యూటర్ తన గతానికి సంబంధించిన వరుస హత్యల కేసులను పరిష్కరించడానికి తన స్వగ్రామానికి తిరిగి వచ్చిన సంఘటన ఆధారంగా సినిమా కథ రూపుదిద్దుకుంది.
అర్జెంటీనాలో నిర్మాణం అయిన కి మిస్ వైబోర్గ్ , ది బార్డర్స్ ఆఫ్ టైమ్ , ది సబ్స్టిట్యూట్ , రోబ్ ఆఫ్ జెమ్స్  మరియు ఈమి  చలన చిత్రోత్సవంలో ప్రదర్శించబడతాయి.
ఎక్కువ మందికి అర్జెంటీనా ఫుట్బాల్ ప్రముఖులు గురించి మాత్రమే తెలుసు. కానీ నవంబర్ 2022 లో గోవాలో అర్జెంటీనా సినిమా గొప్పదనాన్ని, అద్భుతాన్ని ప్రతి ఒక్కరూ భారత అంతర్జాతీయ చలన చిత్రోత్సవంలో ఆస్వాదించవచ్చు.
ఐఎఫ్ఎఫ్ఐ గురించి
1952లో ప్రారంభమైన భారత అంతర్జాతీయ చలన చిత్రోత్సవం  ఆసియాలోని ప్రముఖ చలన చిత్రోత్సవాల్లో ఒకటిగా గుర్తింపు పొందింది. సినిమా, కథలు మరియు వాటి వెనుక ఉన్న వ్యక్తులకు గుర్తింపు తేవడం లక్ష్యంగా భారత అంతర్జాతీయ చలన చిత్రోత్సవం జరుగుతోంది. . చలనచిత్రాల పట్ల అభిమానం,ప్రేమ, జ్ఞానోదయమైన ప్రశంసలు పెంపొందించడానికి, ప్రోత్సహించడానికి ,ప్రచారం చేయడానికి భారత అంతర్జాతీయ చలన చిత్రోత్సవం ప్రయత్నిస్తుంది. ప్రజల మధ్య ప్రేమ, అవగాహన మరియు సౌభ్రాతృత్వ సంబంధాలు అభివృద్ధి చేసి వ్యక్తులు, సమాజం నూతన శిఖరాలు చేరేలా ప్రోత్సహించడానికి భారత అంతర్జాతీయ చలన చిత్రోత్సవం కృషి చేస్తుంది.
కేంద్ర సమాచార మరియు ప్రసార మంత్రిత్వ శాఖ ప్రతి ఏటా నిర్వహిస్తున్న భారత అంతర్జాతీయ చలన చిత్రోత్సవాలకు గోవా ప్రభుత్వం ఆతిథ్యం ఇస్తుంది. గోవాలోని ఎంటర్టైన్మెంట్ సొసైటీ సహకారంతో ప్రతి సంవత్సరం భారత అంతర్జాతీయ చలన చిత్రోత్సవం జరుగుతుంది. 53వ భారత అంతర్జాతీయ చలన చిత్రోత్సవం కి సంబంధించిన తాజా సమాచారాన్ని ఉత్సవాల కోసం ప్రత్యేకంగా సిద్ధం చేసిన వెబ్సైట్ www.iffigoa.org లో, పిఐబి వెబ్సైట్ , ట్విట్టర్,పేస్ బుక్ మరియు ఇంస్టాగ్రామ్ లో సోషల్ మీడియా ఖాతా, మరియు పిఐబి గోవా సోషల్ మీడియా హ్యాండిల్స్లో ద్వారా పొందవచ్చు.